### Beslutninger

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 21. februar 2024 har vedtaget Magistratens foranstående indstilling af 6. februar 2024.

Magistratsafdelingen for Sociale Forhold og Beskæftigelse udarbejder notat.

###

BESLUTNINGSFORSLAG FRA SF

Beslutningspunkter

At 1) At det undersøges om den økonomiske ramme for uddeling af §18 frivillighedsmidler kan forlænges, så den også omfatter 2024

At 2) At det gode samarbejde med private og civilsamfundsorganisationer om at hjælpe de borgere, der er hårdest ramt, udbygges med en koordinering af jule/vinterhjælpen fra alle de frivillige organisationer, således at støtten fordeles mest muligt på flere.

Hvorfor fremsendes indstillingen?

SF ønsker fortsat at hjælpe de borgere i [adresse], der er hårdest ramt af prisstigninger og ønsker med dette forslag at bygge ovenpå forslaget fra 2022:

Den 1. december 2022 behandlede byrådet forslag fra SF om ’Øget julehjælp til de aarhusianere, der er hårdest ramt af prisstigninger’. Forslaget blev sendt til behandling i Sociale Forhold og Beskæftigelse. [adresse] vejledende rådighedsbeløb er højt sammenlignet med de øvrige 6- byer og rådighedsbeløbet er pristalsreguleret med 10% pr. 1. januar 2023, så der er taget højde for inflationen i det nuværende vejledende rådighedsbeløb. Hvis kommunens vejledende rådighedsbeløb midlertidigt forhøjes med yderligere 10% i et år, vil det medføre forventede ikkefinansierede merudgifter på 3,45 mio. Derfor foreslår Sociale Forhold og Beskæftigelse, at det vejledende rådighedsbeløb ikke øges yderligere.

I forhold til at give økonomisk tilskud til julehjælp må kommunen ikke udbetale julehjælp til borgere uden at følge lovgivningen om økonomisk hjælp i særlige tilfælde. Der er allerede et godt samarbejde med private og civil-samfundsorganisationer om at hjælpe de borgere, der er hårdest ramt af de stigende priser, og der arbejdes løbende med at styrke samarbejdet. Sociale Forhold og Beskæftigelse foreslår, at samarbejdet fastholdes og fortsat styrkes.

Det blev besluttet,

At 1) Det vejledende rådighedsbeløb ikke hæves ud over den almindelige prisfremskrivning.

At 2) Den økonomiske ramme for uddeling af §18 frivillighedsmidler hæves midlertidigt med 500.000 kr. i 2023 via en intern omprioritering i Sociale Forhold og Beskæftigelse

At 3) Sociale Forhold og Beskæftigelse fortsat har særligt fokus på udsatte familier og økonomisk trængte borgere i de samarbejder, forvaltningen har med frivillighedsorganisationerne og de andre magistratsafdelinger.

Christine Ravn, Nicoline Eriksen, Alex Sørensen, Bent Andreasen, SF

INDSTILLING FRA MAGISTRATSAFDELINGEN FOR SOCIALE FORHOLD OG BEKÆFTIGELSE

Svar på forslag fra SF om julehjælp

### Resume

Indstillingen udgør svar på ”Forslag fra SF om julehjælp” (bilag 1) jf. byrådsbeslutning af 22. november 2023. SF ønsker at få undersøgt, om de ekstra §18-midler på 500.000 kr. til foreningers indsats for økonomisk trængte i 2023 kan forlænges til 2024 samt at se på muligheden for styrket koordinering af julehjælp.

§18-puljen er som udgangspunkt ikke velegnet til direkte økonomisk hjælp, da midlerne ikke må gå til individuelle ydelser som f.eks. uddeling af julehjælp. I 2023 var der relativt få §18-ansøgere med fokus på økonomisk trængte. §18-puljen udvides desuden i 2024-26 med 550.000 kr./år pga. en privat donation. Derfor vurderer Sociale Forhold og Beskæftigelse (MSB) ikke, at der er behov for at afsætte yderligere 500.000 kr. i 2024.

På baggrund af dialog med relevante organisationer vurderer MSB, at der ikke er et væsentligt behov for koordinering af julehjælp set i forhold til de ekstra ressourcer, som en sådan koordinering vil kræve til udvikling og drift.

### Beslutningspunkter

Det indstilles:

At der, idet §18-puljen allerede er udvidet med 550.000 kr./år i 2024-26, ikke afsættes 500.000 kr. ekstra i §18-puljen i 2024 målrettet foreningernes arbejde med økonomisk trængte.

At der, på baggrund af dialog med relevante organisationer, ikke igangsættes en kommunal model for styrket koordinering af julehjælp.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 22-11-2023

Nikolaj Svendsen:

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 22. november 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 06-02-2024

Nikolaj Svendsen:

Fremsendes til [adresse] med bemærkning, at Magistraten i mødet den 6. februar 2024

anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 18. januar 2024.